《同人饮澄响堂》
清代·马祜

何意翠微里，柴扉为客开。闲云百态出，旧雨一时来。

鸟乱空山响，花明宿雨催。陶然同朗咏，狂醉倒金罍。

作者简介：（?—1676）满洲镶红旗人。字笃周，哲柏氏。肄业于盛京官学。顺治初，考授兵科他赤哈哈番。九年翻译进士，授佐领，兼刑部员外郎。迁钦天监监正。康熙八年简江宁巡抚。在任请免桃源等县积欠，减免苏、松、常三府被灾岁赋及苏、松二府浮粮。十二年请发帑赈灾，十五年再灾以忧卒，谥清恪。